Ramo Isak

**Ramo Isak** (Prozor, 2. decembar 1973) bosanskohercegovački je političar i trenutni federalni ministar unutrašnjih poslova, predsjednik i osnivač stranke Snaga naroda, bivši zastupnik u Skupštini Zeničko-dobojskog kantona i delegat u Domu naroda Parlamenta Federacije Bosne i Hercegovine u mandatnom periodu od 2006. do 2012. i od 2018. do 2023. Objavio je stručne radove iz oblasti ekonomije, te stručnu literaturu "lzborna samoprevara naroda" i "Privatna sigurnost u teoriji i praksi".

Od 1992. do 1995. bio je organizator otpora u Zenici i učesnik u ratu u Bosni i Hercegovini kao pripadnik Armije Republike Bosne i Hercegovine (ARBiH). Po okončanju rata radio je kao policajac u Zenici, u Odsjeku kriminalističke policije Ministarstva unutrašnjih poslova Zeničko-dobojskog kantona, sve do 2003. Nakon otpuštanja iz policije, zbog neovlaštenog korištenja vatrenog oružja, a na općim izborima 2018, kao kandidat te stranke, biva izabran ponovo za zastupnika u Skupštini ZDK, te je sa tog mjesta ponovo delegiran u Dom naroda FBiH. Godine 2021. A-SDA i Nezavisna bosanskohercegovačka lista (NBL) spajaju se u Narodni evropski savez, a kao kandidat te stranke na općim izborima 2022, četvrti put biva izabran za zastupnika i delegata. Par mjeseci kasnije, dana 14. jula 2023, osniva stranku Snaga naroda i trenutni je predsjednik iste.

### Optužbe 
Protiv njega su triput podizane optužnice zbog krivičnih djela. Dva puta je proglašen krivim: 2010. za ugrožavanje sigurnosti i 2013. za nasilničko ponašanje, dok je treću optužbu, također za ugrožavanje sigurnosti, Općinski sud u Zenici 2016. odbio zbog zastare. Za prvu optužbu osuđen je na uvjetnu kaznu zatvora od 2 mjeseca zbog prijetnji novinaru, dok za drugu osuđen na uvjetnu kaznu zatvora od 6 mjeseci. Obje presude brisane su iz evidencije u augustu 2016. i septembru 2019.

### Privatni život 
Oženjen je Amelom Isak i otac je troje djece: Rusmira, Arnela i Aldina.

Prijavljena imovina porodice Isak u imovinskom kartonu iz 2022. je procijenjena na oko 17 miliona KM. Naslijeđeno imanje sa kućama vrijedi 600.000 KM, a zemljište 30.000 KM. Isak je prijavio da njegova supruga ima: kuću, stan, dva poslovna prostora i garaže, magacin i zemljište, ukupne vrijednosti 4,45 miliona KM, te dvije firme (Condor d.o.o i IR Company d.o.o) koje je procijenio na 10,5 miliona KM. Također, naveo je da njegovi sinovi imaju tri kuće i stan, vrijedne 1,38 miliona KM, te da supruga sina Arnela, Anela Isak, posjeduje firmu DHD d.o.o vrijednosti 1,5 miliona KM. Od vozila Isak posjeduje Land Rover marke Range Rover vrijednosti 50.000 KM, dok sinovi Arnel Audi RS Q3 vrijednosti 120.000 KM, Rusmir Audi SQ8 vrijednosti 150.000 KM i Aldin Mercedes-Benz CLA 45 AMG vrijednosti 120.000 KM.

## Reference 
Kategorija:Rođeni 1973.
Kategorija:Živi ljudi
Kategorija:Biografije, Prozor-Rama
Kategorija:Bošnjaci
Kategorija:Bosanskohercegovački političari
Kategorija:Osumnjičeni kriminalci
Kategorija:Bosanskohercegovački kriminalci
Kategorija:Političari Federacije Bosne i Hercegovine
Kategorija:Ministri Federacije Bosne i Hercegovine
Kategorija:Političari Bosanskohercegovačke patriotske stranke
Kategorija:Političari Stranke za narod Bosne i Hercegovine
Kategorija:Političari Stranke demokratske aktivnosti
Kategorija:Političari Snage naroda
Kategorija:Političari Narodnog evropskog saveza
Kategorija:Vojnici Armije Republike Bosne i Hercegovine
Kategorija:Bivši studenti Univerziteta "Džemal Bijedić" Mostar
Kategorija:Bivši studenti Univerziteta u Travniku